Source: https://www.legalis.ro/legalis/document-view.seam?documentId=nvxv6mrqgazf6mbtg42f64brl5ydcx3nn4yq
Timestamp: 2020-06-04 23:40:09+00:00
Document Index: 43537651

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'articolul 17', 'articolul 171', 'Articolul 18', 'Articolul 19', 'Articolul 20', 'Articolul 21', 'Articolul 22', 'Articolul 23', 'Articolul 24', 'Articolul 25', 'Articolul 26', 'Articolul 27', 'Articolul 28', 'Articolul 30', 'Articolul 32', 'Articolul 33', 'articolul 35', 'articolul 36']

Art. I, Lege 284 - Legalis
M.Of. nr. 374, Partea I, din 03.06.2002
Lege 284/2002
Decret 408/2002
Hotărâre 17/2002
Hotărâre 18/2002
Ordin 105C/2002
Se aprobă Ordonanța Guvernului nr. 86 din 30 august 2001 privind serviciile de transport public local de călători, publicată în Monitorul Oficial al României, Partea I, nr. 544 din 1 septembrie 2001, cu următoarele modificări și completări:
1.Titlul ordonanței va avea următorul cuprins:
„ORDONANȚĂ
privind serviciile regulate de transport public local de călători“
2.Articolul 1 va avea următorul cuprins:
(1) Prezenta ordonanță are ca obiect stabilirea cadrului de organizare, reglementare, control, monitorizare și gestionare a bunurilor publice aferente și a serviciului regulat de transport public local de persoane, cu mijloace rutiere de transport în comun, în conformitate cu reglementările în vigoare.
(2) Nu fac obiectul prezentei ordonanțe serviciile de transport cu taximetre și serviciile de transport de mărfuri.“
3.Articolul 2 va avea următorul cuprins:
Serviciul regulat de transport public local de persoane, denumit în continuare transport public local de călători, are la bază următoarele principii:
b) asigurarea deplasării în condiții de siguranță și de confort;
e) servicii de calitate, în condițiile unor tarife accesibile pentru călători;
g) dezvoltarea durabilă.“
4.Articolul 3 va avea următorul cuprins:
(1) Face parte din categoria transportului public local de călători transportul de persoane care îndeplinește cumulativ următoarele condiții:
a) este efectuat pe raza teritorial-administrativă a unui oraș sau a unei comune, denumite în continuare localități;
b) se execută pe rute și cu programe de circulație prestabilite, iar călătorii sunt îmbarcați sau debarcați în puncte de oprire fixe;
(2) Se consideră transport public local de călători și transportul regulat special urban de persoane, dacă întrunește condițiile prevăzute la alin. (1), prin care se asigură transportul unor persoane sau al unor grupuri de persoane, cum ar fi al elevilor și studenților la instituțiile de învățământ și retur, al personalului care face naveta, precum și transportul care se desfășoară pe anumite rute, cum ar fi transportul între locul de muncă și domiciliul aflate în aceeași localitate.“
5.Articolul 4 va avea următorul cuprins:
Prin mijloacele de transport rutier în comun se înțelege vehiculele destinate în mod special transportului public local de călători. Acestea pot fi:
a) autobuze urbane, autovehicule destinate și echipate pentru transportul de persoane și al bagajelor acestora, destinate pentru transportul de pasageri, așezați pe scaune sau în picioare, având cel puțin 17 locuri pe scaune, inclusiv cel al conducătorului auto;
d) minibuze sau microbuze, autovehicule destinate prin construcție transportului a 10–17 persoane pe scaune, inclusiv cel al conducătorului auto, dar nu mai mult de 22 de persoane pe scaune și în picioare.“
6.Articolul 5 va avea următorul cuprins:
Pentru asigurarea dezvoltării durabile în domeniul transportului public local de călători consiliile locale stabilesc strategia de dezvoltare, modernizare și funcționare pe termen mediu și lung a acestor transporturi, ținând seama de planurile de urbanism și de programele de dezoltare economico-socială a localității.“
Transportul public local de călători se organizează pentru a satisface cu prioritate nevoile populației, precum și ale instituțiilor publice și ale agenților economici de pe raza administrativ-teritorială a localității.“
8.Articolul 7 va avea următorul cuprins:
(1) Sunt abilitate să organizeze, să reglementeze, să monitorizeze și să controleze executarea transportului public local de călători consiliile locale, respectiv Consiliul General al Municipiului București, în conformitate cu prevederile legale în vigoare.
(2) Autoritățile administrației publice locale au obligația de a întreprinde măsurile necesare pentru extinderea, dezvoltarea și modernizarea transportului public local de călători în zona de autoritate.
(3) Autoritățile administrației publice locale, prin serviciile de specialitate, vor organiza, vor monitoriza și vor controla activitatea operatorilor de transport public local de călători.
(4) Consiliile județene vor asigura serviciile de specialitate necesare coordonării activității consiliilor locale privind dezvoltarea transportului public local de călători, transportului județean de călători și infrastructurii aferente.“
9.Articolul 8 va avea următorul cuprins:
(1) Statul sprijină, prin măsuri legislative și economice, dezvoltarea cantitativă și calitativă a transportului public local de călători, precum și a infrastructurii aferente acestuia.
(2) Principalele obiective urmărite de autoritățile administrației publice centrale și locale în domeniul transportului public local de călători sunt:
a) îmbunătățirea condițiilor de viață a cetățenilor prin promovarea calității și eficienței transportului public local de călători;
b) creșterea calității vieții cetățenilor prin susținerea dezvoltării economice a localităților și prin realizarea unei infrastructuri edilitare moderne;
c) acordarea de facilități unor categorii de persoane;
d) asigurarea capacității suficiente de transport pe rute aglomerate.“
10.Articolul 9 va avea următorul cuprins:
(1) Acoperirea financiară a costului călătoriilor efectuate de persoanele care beneficiază, potrivit legii, de gratuitate se asigură din bugetul de stat, din bugetele locale sau din bugetele altor instituții stabilite prin lege.
(2) Acoperirea influențelor financiare rezultate din reduceri de tarif la legitimațiile gratuite și la abonamentele pentru transportul public local de călători, aprobate de consiliile județene sau locale pentru anumite categorii de persoane, se asigură din bugetele locale ale comunelor, orașelor, municipiilor sau ale județelor, după caz.
(3) Condițiile concrete în care va fi subvenționat sau suportat costul călătoriilor, potrivit prevederilor alin. (1) și (2), se vor stabili prin contractul de concesiune a transportului public local de călători, în conformitate cu prevederile legale în vigoare.“
„Organizarea și funcționarea transportului public local de călători“
12. La capitolul II, titlul secțiunii 1 va avea următorul cuprins:
„Organizarea transportului public local de călători“
13.Articolul 10 va avea următorul cuprins:
Raporturile dintre autoritățile administrației publice locale și operatorii de transport public local de călători se bazează pe relații contractuale, stabilite în conformitate cu contractul de concesiune a serviciului respectiv.“
14.Articolul 11 va avea următorul cuprins:
(1) Pentru realizarea transportului public local de călători consiliile locale pot utiliza unul sau mai mulți operatori de transport, autorizați în condițiile legii, cărora le încredințează prin licitație contractul de concesiune a transportului respectiv.
(2) Concesiunea transportului public local de călători se face în condițiile stabilite prin contractul-cadru de concesiune și prin regulamentul-cadru de concesiune a transportului public local de călători. Contractul-cadru și regulamentul-cadru de concesiune a transportului public local de călători, precum și normele specifice privind desfășurarea acestuia vor fi aprobate prin hotărâre a Guvernului, la propunerea Ministerului Administrației Publice, în termen de 60 de zile de la data intrării în vigoare a legii de aprobare a prezentei ordonanțe.
(3) Pe durata concesionării, în conformitate cu competențele și cu atribuțiile ce le revin potrivit legii, autoritățile administrației publice locale păstrează prerogativele privind adoptarea politicilor și strategiilor de dezvoltare a serviciilor, inclusiv a programelor de dezvoltare a transportului public local de călători, precum și dreptul de a urmări, a controla și a supraveghea îndeplinirea obligației efectuării transportului public local de călători privind:
a) respectarea și îndeplinirea obligațiilor contractuale asumate de operatorii de transport public local de călători;
c) modul de administrare, exploatare, conservare și menținere în funcțiune, dezvoltare și/sau modernizare a mijloacelor de transport și a infrastructurii aferente transportului public local de călători;
d) modul de formare și de stabilire a tarifelor pentru transportul public local de călători.“
15.Articolul 12 va avea următorul cuprins:
(1) Finanțarea și realizarea investițiilor aferente transportului public local de călători se fac cu respectarea legislației în vigoare privind inițierea, fundamentarea, promovarea și aprobarea investițiilor publice și a principiilor autonomiei financiare a operatorilor de transport public local de călători privind suportarea de către utilizatori și recuperarea integrală, prin tarif, a costurilor de exploatare, reabilitare și dezvoltare. Se va ține seama de interesul general, de tarifele practicate și de condițiile de transport oferite beneficiarilor.
(2) Pentru finanțarea investițiilor necesare în vederea dezvoltării și modernizării infrastructurii transportului public local de călători, consiliile locale și Consiliul General al Municipiului București pot contracta credite interne și/sau externe ori pot concesiona infrastructura aferentă transportului public local de călători, în condițiile legii, pe o perioadă limitată, în funcție de specificul activității.
(3) Bunurile pe care concedenții infrastructurii aferente sau ai mijloacelor de transport le realizează din fonduri proprii rămân în proprietatea acestora pe toată durata contractului de concesiune, precum și după expirarea acestuia, dacă nu s-a convenit altfel.
(4) În sensul prezentei ordonanțe, prin infrastructură aferentă transportului public local de călători se înțelege:
a) baza materială pentru întreținere, reparare și parcare a mijloacelor de transport deținute;
b) calea de rulare a tramvaielor;
c) liniile de contact electrice pentru tramvaie și troleibuze;
d) stațiile de transformare aferente liniilor de contact electrice.“
16. La capitolul II, titlul secțiunii a 2-a va avea următorul cuprins:
„Operatorii de transport public local de călători“
17.Articolul 13 va avea următorul cuprins:
(1) Operatorii de transport public local de călători sunt societățile comerciale sau regiile autonome deținătoare de licențe de transport și de licențe de execuție pentru autovehicule, eliberate de filiala județeană a Autorității Rutiere Române și autorizate de comisia de autorizare, constituită conform prevederilor art. 22, care prestează servicii publice în condițiile stabilite de autoritățile administrației publice locale, în temeiul legii și al prevederilor prezentei ordonanțe.
(2) Operatorii de transport public local de călători beneficiază de același regim juridic, indiferent de forma de organizare sau de proprietate, ca și operatorii de transport public județean sau interjudețean.“
18.Articolul 14 va avea următorul cuprins:
(1) Operatorii de transport public local de călători cu capital public pot fi privatizați, în condițiile legii, numai pe baza hotărârii consiliului local sau județean sub a cărui autoritate își desfășoară activitatea.
(2) Privatizarea, respectiv vânzarea bunurilor aparținând infrastructurii aferente transportului public local de călători din domeniul privat al unității administrativ-teritoriale, se face numai în cadrul procedurii de concesionare a transportului public local de călători, prin licitație publică.“
19.Articolul 15 va avea următorul cuprins:
(1) Operatorii de transport public local de călători, care execută transport public local, sunt de interes local și își desfășoară activitatea pe raza administrativ-teritorială a localității.
(2) Operatorii de transport public local de călători își pot desfășura activitatea și în cadrul altor localități, prin filiale înregistrate și autorizate conform prevederilor legale în vigoare.
(3) În cazul prestării mai multor tipuri de servicii de transport public local sau județean operatorul de transport respectiv va ține o evidență separată a activităților desfășurate, cu contabilitate distinctă pentru fiecare tip de serviciu și localitate de operare, după caz, astfel încât activitățile sale, conform licențelor de transport obținute, să poată fi evaluate, monitorizate și controlate.“
20.Articolul 16 va avea următorul cuprins:
Operatorii de transport public local de călători își exercită obligațiile potrivit termenelor și condițiilor prevăzute în contractul de concesiune a transportului public local de călători și în acord cu normele specifice transportului public, elaborate de autoritatea competentă, completate de reglementările specifice aprobate de consiliul local respectiv.“
21.Articolul 17 va avea următorul cuprins:
(1) În cazul în care autoritatea administrației publice locale a desemnat doi sau mai mulți operatori de transport, se va încheia câte un contract de concesiune cu fiecare dintre aceștia, pentru trasee diferite sau pentru același traseu, dacă traseul respectiv nu poate fi deservit de un singur operator.
(2) În situația prevăzută la alin. (1), în contractele de concesiune a transportului public local de călători se vor stabili clauze privitoare la valabilitatea legitimațiilor de călătorie emise de fiecare dintre operatorii de transport public local, pe toate mijloacele de transport în comun.
(3) În astfel de cazuri între primarul localității și operatorii de transport public local se va încheia un contract de distribuție a încasărilor provenite din vânzarea legitimațiilor de călătorie, în care se va stabili modul concret în care se vor calcula veniturile cuvenite fiecărui operator de transport.“
22. După articolul 17 se introduce articolul 171 cu următorul cuprins:
(1) Legitimațiile de călătorie vor fi tipărite sub autoritatea consiliilor locale și vor fi înregistrate și gestionate ca documente cu regim special.
(2) Prin legitimații de călătorie se înțelege: bilete, abonamente și autorizații de călătorie gratuită.“
23. La capitolul III, titlul secțiunii 1 va avea următorul cuprins:
„Drepturile și obligațiile călătorilor și operatorilor de transport public local de călători“
24.Articolul 18 va avea următorul cuprins:
(1) Garantarea dreptului de a beneficia de transport public local de călători, pentru toți utilizatorii, persoane fizice, va fi prevăzută în regulamentul serviciului, care va fi aprobat de consiliul local.
(3) Hotărârile consiliilor locale cu privire la transportul public local de călători vor fi aduse la cunoștință publică. Călătorii persoane fizice au dreptul să conteste hotărârile, în condițiile legii, în vederea prevenirii sau reparării unui prejudiciu direct ori indirect, determinat de acestea.
(4) Călătorii au obligația să achite costul legitimațiilor valabile pentru călătoriile pe care le efectuează, conform tarifelor menționate lizibil pe acestea.“
25.Articolul 19 va avea următorul cuprins:
(1) Drepturile operatorilor de transport public local de călători sunt prevăzute în legislația în vigoare, precum și în regulamentele privind efectuarea transportului public local de călători, conform prevederilor contractelor de concesiune.
(2) La încheierea contractelor de concesiune se va ține seama de următoarele principii:
a) încasarea tarifelor aferente transportului public local de călători prestat;
b) actualizarea tarifelor cu indicele prețurilor de consum;
c) modificarea tarifului, în situațiile de schimbare semnificativă a echilibrului contractual, se realizează numai în cazul în care serviciul nu este subvenționat;
d) întreruperea executării transportului public local de călători, în cazul nerespectării obligațiilor contractuale de către autoritatea administrației publice locale, conform legislației și normelor în vigoare.“
26.Articolul 20 va avea următorul cuprins:
(1) Operatorii de transport public local de călători au față de călători următoarele obligații:
b) să servească toți călătorii, fără discriminare, pe traseele cuprinse în contractul de concesiune;
d) să furnizeze autorității administrației publice locale informațiile solicitate și să asigure accesul la toate informațiile necesare, în vederea verificării, evaluării, funcționării și dezvoltării transportului public local de călători, în conformitate cu clauzele contractului de concesiune și cu prevederile legale în vigoare;
e) să reducă costurile de operare, inclusiv prin aplicarea procedurilor concurențiale prevăzute de normele legale în vigoare pentru achizițiile de lucrări, bunuri și servicii.
(2) Operatorii de transport public local de călători răspund de îndeplinirea obligațiilor prevăzute la alin. (1). În cazul neîndeplinirii obligațiilor, pot fi sancționați contravențional sau poate fi reziliat, în condițiile legii, contractul de concesiune.“
27. La capitolul III, titlul secțiunii a 2-a va avea următorul cuprins:
„Autorizarea operatorilor de transport public local de călători“
28.Articolul 21 va avea următorul cuprins:
(1) Operatorii de transport, deținători ai licențelor eliberate de filiala județeană a Autorității Rutiere Române care operează în domeniul transportului public local de călători, trebuie să îndeplinească criteriile stabilite prin regulament aprobat prin hotărâre a Guvernului.
(2) Operatorii de transport public local de călători, existenți la data intrării în vigoare a prezentei ordonanțe, vor fi autorizați în termen de un an de la data intrării în vigoare a legii de aprobare a prezentei ordonanțe.
(3) Sunt supuse autorizării atât compartimentele de specialitate ale consiliilor locale, cât și operatorii de transport public local de călători.
(4) Autorizarea operatorilor de transport care intenționează să devină operatori de transport public local de călători va fi o condiție obligatorie de participare la licitațiile pentru obținerea contractelor de concesiune.
(5) Autorizarea este valabilă maximum 5 ani, indiferent de specificul serviciului pentru care s-a făcut autorizarea. La expirarea autorizației operatorul va fi supus, la cerere, unei noi autorizări.“
29.Articolul 22 va avea următorul cuprins:
(1) Autorizarea se face de o comisie de autorizare, organizată la nivelul fiecărui județ și al municipiului București, compusă din:
a) un reprezentant al prefectului;
b) un reprezentant al consiliului județean, respectiv al Consiliului General al Municipiului București;
c) câte un reprezentant al serviciilor publice descentralizate ale Ministerului Finanțelor Publice, Ministerului de Interne și Ministerului Muncii și Solidarității Sociale.
(2) Componența nominală a comisiei de autorizare va fi stabilită prin ordin al prefectului.
(3) Regulamentul de funcționare a comisiei de autorizare, precum și criteriile pentru eliberarea autorizației vor fi stabilite prin hotărâre a Guvernului, în termen de 60 de zile de la data intrării în vigoare a legii de aprobare a prezentei ordonanțe.“
30.Articolul 23 va avea următorul cuprins:
(1) Autoritățile administrației publice locale și Consiliul General al Municipiului București au competență exclusivă cu privire la asigurarea, organizarea, coordonarea și monitorizarea transportului public local de călători.
(2) Consiliile locale sau, după caz, consiliile județene și Consiliul General al Municipiului București pot adopta hotărâri cu privire la:
a) stabilirea programelor de reabilitare, extindere și modernizare a infrastructurii rutiere, precum și a programelor de înființare sau dezvoltare a unor sisteme de transport public local de călători, în condițiile legii;
b) coordonarea proiectării și a executării lucrărilor de investiții în infrastructură într-o concepție unitară, corelată cu programele de dezvoltare economico-socială a localităților și de amenajare a teritoriului;
c) aprobarea studiilor de fezabilitate privind reabilitarea, modernizarea și extinderea dotărilor publice aferente transportului public local de călători, aflate în proprietatea sau în administrarea autorităților respective;
d) asocierea intercomunală, în vederea realizării unor investiții de interes comun în domeniul infrastructurii tehnico-edilitare aferente transportului public local de călători;
f) acordarea de facilități operatorilor de transport pentru încurajarea dezvoltării transportului public local de călători;
g) contractarea sau garantarea, în condițiile legii, a împrumuturilor pentru finanțarea programelor de investiții din infrastructura aferentă transportului public local de călători, aparținând patrimoniului unităților administrativ-teritoriale. Contractarea de lucrări noi, extinderi, dezvoltări de capacități, reabilitări și modernizări se face prin licitație publică, organizată potrivit legii;
h) elaborarea și aprobarea normelor locale și a regulamentelor de funcționare a operatorilor de transport care desfășoară activități de transport public local de călători, pe baza normelor-cadru aprobate de Ministerul Administrației Publice;
i) stabilirea, aprobarea și modificarea tarifelor pentru transportul public local de călători, cu respectarea reglementărilor în vigoare;
j) stabilirea subvenției care se plătește de la bugetul local pentru acoperirea diferenței dintre costurile înregistrate de operatorul de transport pentru efectuarea serviciului de transport public local de călători și sumele efectiv încasate ca urmare a vânzării biletelor și a abonamentelor;
k) asigurarea resurselor bugetare pentru susținerea totală sau parțială a costurilor de transport pentru unele categorii defavorizate de călători, stabilite prin hotărâri ale consiliilor locale.“
31.Articolul 24 va avea următorul cuprins:
(1) Contractele de concesiune a transportului public local de călători, precum și contractele de concesiune a infrastructurii aferente vor cuprinde, după caz, clauze privitoare la:
a) cantitatea și calitatea serviciului prestat și la indicatorii de performanță;
c) orarul de funcționare, pe zile și ore, și ritmicitatea serviciului;
d) tarifele practicate și modul de încasare a subvenției, dacă este cazul;
g) politica de menținere și recalificare a forței de muncă, precum și protecția acesteia, pe durata valabilității contractului respectiv;
h) forța majoră;
j) rezilierea contractului;
k) condițiile în care programele de circulație pot fi modificate.
(2) Durata contractului de concesiune a transportului public local de călători se stabilește de către autoritatea administrației publice locale și nu poate fi mai mică de 5 ani.
(3) Operatorul de transport, titularul contractului de concesiune expirat, are drept de preemțiune dacă participă la o nouă licitație privind concesionarea transportului public local de călători.
(4) Pierderea valabilității licenței de transport sau a autorizației operatorului de transport are drept consecință anularea contractului de concesiune.“
32.Articolul 25 va avea următorul cuprins:
a) să invite pentru audieri operatorul de transport public local de călători, în vederea semnalării unor deficiențe apărute în executarea contractului de concesiune;
c) să sancționeze operatorul de transport public local de călători, în cazul în care acesta nu operează la parametrii de eficiență la care s-a obligat prin contractul de concesiune.
(2) În cazul unor abateri deosebite autoritățile administrației publice locale pot rezilia contractul de concesiune a transportului public local de călători și vor solicita comisiei de autorizare retragerea autorizației operatorului cu care au contract de concesiune a transportului public local de călători.“
33. Articolul 26 va avea următorul cuprins:
În exercitarea competențelor și a responsabilităților ce le revin autoritățile administrației publice locale vor urmări:
a) desfășurarea transportului public local de călători pe criterii de competitivitate și concurențialitate;
c) monitorizarea și controlul periodic al activităților de prestare a transportului public local de călători și luarea de măsuri, în cazul în care operatorul de transport nu asigură performanța pentru care s-a obligat;
d) analiza anuală a indicatorilor de performanță prevăzuți în contractul de concesiune;
e) adoptarea normelor locale și negocierea contractelor de concesiune a transportului public local de călători, precum și a contractelor de concesiune a infrastructurii aferente acestuia;
f) informarea și consultarea periodică a călătorilor asupra politicilor de dezvoltare din domeniul transportului public local de călători.“
34.Articolul 27 va avea următorul cuprins:
a) asigurarea unui tratament egal și nediscriminatoriu pentru toți operatorii de transport public local de călători din cadrul comunității respective și a unui mediu de afaceri concurențial transparent, prin normele locale adoptate în exercitarea prerogativelor stabilite de prezenta ordonanță;
c) achitarea subvențiilor convenite prin contractul de concesiune.“
35.Articolul 28 va avea următorul cuprins:
Mijloacele de transport, precum și alte bunuri care formează patrimoniul public și privat al unităților administrativ-teritoriale și care sunt utilizate pentru efectuarea transportului public local de călători și care constituie infrastructura aferentă acestuia pot fi concesionate sau închiriate, pe perioada concesionării transportului public local de călători, operatorului cu care s-a încheiat contractul. Operatorul va achita o redevență sau chirie, după caz, care va fi stabilită prin licitație o dată cu acordarea concesiunii sau închirierii.“
36.Articolul 30 va avea următorul cuprins:
(1) Constituie contravenție, dacă nu a fost săvârșită în astfel de condiții încât să constituie infracțiune, potrivit Codului penal, și se sancționează cu amendă următoarele fapte:
a) prestarea uneia dintre activitățile reglementate de prezenta ordonanță fără existența autorizării legale și/sau fără contract de concesiune, cu amendă de la 50.000.000 lei la 100.000.000 lei;
b) încredințarea unui contract de concesiune fără licitație publică ori unui operator de transport neautorizat, cu amendă de la 60.000.000 lei la 120.000.000 lei.
(2) Consiliile locale și județene și Consiliul General al Municipiului București vor stabili, printr-o hotărâre adoptată în condițiile legii, faptele care constituie contravenții în domeniul transportului public local de călători, altele decât cele prevăzute la alin. (1) sau în alte reglementări în vigoare.“
(1) În termen de 90 de zile de la data intrării în vigoare a legii de aprobare a prezentei ordonanțe autoritățile administrației publice locale din localitățile în care se impune funcționarea transportului public local de călători, precum și cele din localitățile în care acesta funcționează, în conformitate cu reglementările anterioare, vor iniția procedurile de concesionare a acestor servicii operatorilor de transport.
(2) În vederea încheierii contractelor de concesiune consiliile locale din cadrul unităților administrativ-teritoriale prevăzute la alin. (1) au obligația de a elabora și de a comunica operatorilor de transport existenți, care efectuează transportul public local de călători, în termen de 90 de zile de la data intrării în vigoare a prezentei ordonanțe, caietele de sarcini întocmite conform modelului elaborat de Ministerul Administrației Publice.
(3) În termen de 90 de zile de la comunicarea caietelor de sarcini operatorii de transport se pot prezenta la licitație, în conformitate cu regulamentul de licitație și cu caietele de sarcini.
(4) În cazul reorganizării operatorilor de transport care au contracte de concesiune, consiliile locale și Consiliul General al Municipiului București pot cere renegocierea contractelor sau pot organiza o licitație, în scopul desemnării unui nou operator de transport public local de călători.“
38.Articolul 32 va avea următorul cuprins:
În cazul extinderii transportului public local de călători pe noi trasee, după încheierea contractului de concesiune, noile trasee vor fi atribuite prin licitație publică, operatorul de transport existent beneficiind de dreptul de preemțiune.“
39.Articolul 33 va avea următorul cuprins:
Contractele de concesiune a transportului public local de călători, încheiate între operatorii de transport și autoritățile administrației publice locale, își produc efectele până la momentul încheierii noilor contracte de concesiune a transportului public local de călători, în conformitate cu dispozițiile prezentei ordonanțe.“
40. După articolul 35 se introduce articolul 36 cu următorul cuprins:
Reglementările prezentei ordonanțe se completează cu prevederile Ordonanței Guvernului nr. 19/1997 privind transporturile, aprobată și modificată prin Legea nr. 197/1998, cu modificările ulterioare, ale Ordonanței Guvernului nr. 44/1997 privind transporturile rutiere, aprobată și modificată prin Legea nr. 105/2000, cu modificările ulterioare, și ale Ordonanței Guvernului nr. 97/1999 privind garantarea furnizării de servicii publice subvenționate de transport rutier intern și de transport pe căile navigabile interioare, aprobată și modificată prin Legea nr. 19/2002.“